چاك لوي دافيد (30 اغسطس 1748 - 29 ديسمبر 1825) (Jacques-Louis David) كان رسام فرنساوى، و واحد من اشهر فنانين المدرسة الكلاسيكيه الجديده(Neoclassicism). چاك لوى دافيد اتولد لعيله من الطبقة الوسطى فى باريس فى سنة 1748 , بعد ما مات ابوه راح عاش مع عمه و فضل معاه لحد ما تم ستاشر سنه و بعدين راح درس الفن فى الأكاديمية الملكية (Académie Royale). فى سنة 1774 كسب جايزة روما, و بعد كدا سافر على ايطاليا و هناك اتئثر بالفن الكلاسيكى جامد , و فضل هناك ست سنين و بعدين ابتكر اسلوب كلاسيكى جديد اتنسب ليه بعد كدا. كان من المرحبين بالثوره الفرنسيه و متحمس ليها جامد و بقى رسام الثوره الخصوصى و بعد كدا بقى رسام نابليون بونابرت الخصوصى برضه. چاك لوى داڤيد مات فى سنة 29 ديسمبر 1825 فى بروكسل بعد ما الهم فنانين كتار و اعماله بتتقدر لحد دلوقتى.